Abrahāms islāmā
Abrahāms jeb Ibrahims (arābu: إبراهيم) ir viena no islāma centrālajām figūrām, atzīts pravietis un Allāha vēstnesis. Viņam ir galvenā loma islāma ticībā, jo viņš ir daudzu tautu priekštecis (ciltstēvs) un viens no pirmajiem, kas pakļāvās Allāha gribai. Abrahāms ir daudzkārt pieminēts Korānā, un viņa dzīve un darbi ir svarīgi musulmaņiem. Par godu Abrahāma gatavībai upurēt savu dēlu musulmaņi svin upurēšanas svētkus — Eid al-Adha (arābu: عيد الأضحى). Šajā dienā musulmaņi upurē dzīvnieku, visbiežāk — aunu, un gaļu sadala nabadzīgajiem un trūcīgajiem.